<|im_start|>system
You are a helpful AI assistant.<|im_end|>
<|im_start|>user
Kuinka vanha on tyyppillinen suomalainen auto?<|im_end|>
<|im_start|>assistant
Suomen autokannan keski-ikä oli vuoden 2023 alussa 12,9 vuotta.<|im_end|>
<|im_start|>user
Miten autokannan ikä kehittyy tulevaisuudessa?<|im_end|>
<|im_start|>assistant
Autokannan ikää on vaikea ennustaa, koska se riippuu useista tekijöistä, kuten uusien autojen rekisteröinneistä, vanhojen autojen poistumisesta, yleisestä taloustilanteesta, verotuksesta sekä kuluttajien mieltymyksistä. Autokannan keski-ikä on kasvanut yhtäjaksoisesti vuodesta 2009 lähtien ja oli vuoden 2022 lopussa 12,9 vuotta. Vuonna 2022 autokannasta uusiutui vain kolme prosenttia. Jotta autokannan keski-ikä palaisi 2010-luvun keskitasolle, pitäisi vuosittain rekisteröidä noin 25 uutta autoa tuhatta asukasta kohti. Tämä tarkoittaisi noin 140 000 uutta autoa vuodessa.<|im_end|>
<|im_start|>user
Miksi se on ollut nousussa? Onko se hyvä vai huono asia?<|im_end|>
<|im_start|>assistant
Autokannan keski-iän kasvu johtuu useista tekijöistä. Välitön syy on ensirekisteröintien pieni määrä. Suomen korkea autoverotus tekee autoista kalliimpia kuin monissa muissa maissa. Autojen laatu on parantunut, mikä mahdollistaa niille pidemmän käyttöiän. Ihmiset eivät mahdollisesti halua enää käyttää autoon niin suurta osaa tuloistaan kuin joskus ennen, vaan tyytyvät vanhempaan autoon. Taloudellisen epävarmuuden kasvaminen on saattanut johtaa ihmisiä lykkäämään tai hylkäämään aikeet ostaa uusi auto. Polttoaineiden kallistuminen on voinut saada ihmiset vaihtamaan muihin kulkuvälineisiin. Autoteollisuuden komponenttipula on pienentänyt valmistusmääriä.

Resurssien tehokkaan kulutuksen kannalta on hyvä asia, että autoja käytetään niin kauan kuin ne kestävät. Auton valmistukseen kuluu paljon raaka-aineita ja energiaa. Toisaalta autokannan hidas uusiutuminen on huono asia liikenteen päästöjen vähentämistavoitteiden saavuttamisen ja liikenneturvallisuuden parantamisen kannalta.<|im_end|>